ПРАВИЛА

**ЗА ПРОВЕЖДАНЕ HA УЧЕНИЧЕСКИ КОНКУРС ЗА РИСУНКА, ЕСЕ, РАЗКАЗ, СТИХОТВОРЕНИЕ,**

**МУЛТИМЕДИЙНА ПРЕЗЕНТАЦИЯ**

“МОЯТ СВЯТ Е ДОБЪР И СПРАВЕДЛИВ“

„Съдията от бъдещето”

„ДОБРОТО ЩЕ ПРОМЕНИ СВЕТА“

„Съдът – минало, настояще и бъдеще“

1. ЦЕЛИ
2. Насърчаване на детското въображение;
3. Да се възпита съпричастие към проблемите на човека, готовност за оказване на помощ, желание за участие в доброволческа дейност, правото на всеки да отстоява своята личностна свобода и да не се примирява с психическо и физическо насилие, упражнено спрямо него;
4. Повишаване на правната култура;
5. Да се провокира интереса на младите хора към проблемите, свързани със съдебната дейност и правораздаването;
6. Да предизвика въображението и креативността на участниците с цел формиране на активно гражданско поведение и чувство за отговорност;
7. Да се насърчи развитието и реализацията на проявени творчески заложби.

**II . Период на провеждане на конкурса**

Творбите за участие в конкурса могат да бъдат изпращани в периода от 15 септември 2023г. до 17.00 часа на 10 октомври 2023 г. включително.

**III. ВЪЗРАСТОВИ ГРУПИ**

Участниците в конкурса са разпределени в три възрастови групи:

* Първа група: от 1 до 4 клас – рисунка;
* Втора група: от 5 до 7 клас –рисунка, разказ, стихотворение;
* Трета група: от 8 до 12 клас – мултимедийна презентация или литературна творба (есе, разказ, стихотворение).

**IV. КАТЕГОРИИ УЧАСТНИЦИ**

1. В конкурса могат да вземат участие ученици от 1-ви до 12-ти клас.
2. Конкурсът дава равен достъп за участие на всички ученици, с оглед най-обективното определяне таланта, знанията и уменията на участниците.
3. Ученици от всички общообразователни училища и центровете за подкрепа на личностно развитие в системата на училищното образование.

**V. Оценяване и награждаване**

1. За всяка възрастова група има първо, второ и трето място.
2. НЕ ТОЛЕРИРАМЕ УЧАСТИЕ НА ВЪЗРАСТНИ в творбите на децата!
3. Оценяването на изпратените за участие в конкурса творби се извършва от минимум тричленно експертно жури, съставено от представители на организаторите, специалисти в съответната област и гост-оценители. Съставът на журито и неговите задачи за изпълнение се определят със заповед на организатора.
4. Критериите за избор от страна на журито са: оригиналност, емоционалност, проявена фантазия, близост до темата, креативност, композиция, съчетание на цветове, композиция, актуалност, достоверност, сложност на изпълнение на разработката, както и използването на различни по вид художествени изразни средства и оформление. Общият брой точки по критериите е 100.
5. Наградите ще бъдат връчени за първо, второ и трето място във всяка възрастова група.
6. Всички останали участници от всяка от възрастовите групи ще получат грамота.

Получените и допуснатите до участие до конкурса рисунки ще бъдат сканирани и публикувани на [www.facebook.com/Окръжен съд Благоевград](file:///C:\Users\dchavdarova\AppData\Local\Temp\notes90C43B\www.facebook.com\Окръжен%20съд%20Благоевград).

Допълнително ще бъде наградена още една рисунка, излъчена въз основа на гласуване (брой събрани „лайк“-а) от страна на потребителите на [www.facebook.com/Окръжен съд Благоевград](file:///C:\Users\eva.DCBLG\Documents\110%20години\www.facebook.com\Окръжен%20съд%20Благоевград).

**VI. КОНКУРС „ РИСУНКА“**

* 1. Всяка рисунка трябва да бъде придружена с кратко описание, на отделен лист на български, което да е прикрепен към гърба й. Не се поставят по лицевата част на рисунката етикети или други надписи, нарушаващи нейната визия или удостоверяващи авторство.
  2. На гърба на рисунката е необходимо да бъдат посочени следните данни за участника в конкурса: трите имена на автора, населено място и училище, клас, електронна поща и телефон за връзка.
  3. Техника: по избор на участника.
  4. Формат и изисквания: А4 или блоков лист, без да е паспартирана.
  5. Рисунките в оригинал се поставят в хартиен плик и се изпращат по пощата или по куриер до адрес: Окръжен съд, гр. Благоевград 2700, пл. „Васил Левски“ № 1.

**VII. КОНКУРС „ЛИТЕРАТУРНА ТВОРБА (ЕСЕ, РАЗКАЗ, СТИХОТВОРЕНИЕ)“**

1. Изисквания:

* до 500 ДУМИ
* текстов формат **MS Word (.doc или .docx)**;
* шрифт **Times New Roman**;
* размер на шрифта **13 (Font size)**;
* междуредие **1,5 (Line spacing)**;
* равнение на текста (Alignmement) **от двете страни (Justify)**;
* параграфи (Indentation) с **нов ред навътре (First line)**, като не се използва табулатор (Tab) за нов ред;
* номерация на страниците в **долен десен ъгъл (Page numbers)**;
* изписване заглавието на текста и името на автора в графичен стил **редовни букви (Regular)**,а не главни, и без курсив (Italic);
* поставяне на интервал **(Space)** след препинателните знаци (а не преди тях);
* използване на **обикновени скоби** (кръгли), а не на наклонени черти (които имат друга смислова функция: „срещу“, „versus“);
* автоматично въведени бележки под линия **(Footnotes)**за вмъкване на пояснения към текста, а не на библиографски данни;
* стандартно изреждане на библиографски данни в края на статията – с **инверсия в името на автора** (първо фамилно, после собствено име), със заглавие на труда (ако е в самостоятелна книга) и на изданието (ако не е в самостоятелна публикация), с посочване на **мястото, издателството**и годината на издаване;

1. Проектите да са придружени със следната информация: трите имена на автора, населено място и училище, клас, електронна поща и телефон за връзка.

Творбите се разпечатват на хартия и се поставят в хартиен плик, изпращат се по пощата или по куриер до адрес: Окръжен съд, гр. Благоевград 2700, пл. „Васил Левски“ № 1 или се изпращат в електронен вид на e-mail: [pr@blagoevgrad-os.justice.bg](mailto:pr@blagoevgrad-os.justice.bg)

**VIII. Конкурс „Мултимедийна презентация“**

Няма ограничения по отношение на използваните софтуерни продукти, материали и техники. В презентациите могат да бъдат използвани собствени снимки, клипове или такива, които не са под закрилата на Закона за авторското право. За участие в конкурса се приемат както индивидуални, така и колективни разработки, които отговарят на следните технически параметри и изисквания:

* 1. Максимален брой слайдове – 20;
  2. Допустими формати –PPT, PPS, PPTX (Powerpoint), PDF, AVI или MPG;
  3. Презентациите могат да се изпращат по следните начини:
  4. В случай, че са с обем до 10 MB – по електронна поща на e-mail: [pr@blagoevgrad-os.justice.bg](mailto:pr@blagoevgrad-os.justice.bg)
  5. Качване на сървър за споделяне на файлове и посочен линк за изтегляне на e-mail: [pr@blagoevgrad-os.justice.bg](mailto:pr@blagoevgrad-os.justice.bg)
  6. Записани на дигитален носител по пощата или по куриер (за сметка на получателя) или се донасят в Съдебната палата, партер, стая № 18.
  7. Проектите да са придружени със следната информация: трите имена на автора/авторите, населено място и училище, клас, електронна поща и телефон за връзка.

Наградените творби в отделните категории ще бъдат публикувани на фейсбук страницата на Окръжен съд – Благоевград.

Организаторите не поемат ангажимент за връщане на получените материали.

При участие в конкурса кандидатите приемат условието, че разработките им могат да бъдат използвани за целите на организаторите.

Забележки:

1. Всички автори се съгласяват да преотстъпят на Окръжен съд - Благоевград права за разпространение и публично показване на изпратените за участие в конкурса творби. С участието си декларират съгласие произведенията им да останат на съхранение в Окръжен съд - Благоевград, като организаторите запазват право да ги използват за организиране на изложби, да ги популяризират в печата и електронните медии, да ги предоставят за изработване на обучителни, комуникативни и други графични материали, участие в международни срещи и др., категорично с НЕкомерсиални цели и съобразено с изискванията на Закона за авторското право.

2. Участниците в конкурса, следва да декларират съгласието си за използване на авторското право на творбите им за благотворителните кампании и инициативи на Окръжен съд - Благоевград, чрез попълване на декларация-съгласие (Приложение 1).